കര്ണാടക മുഖ്യമന്ത്രി ബിഎസ് യെഡിയൂരപ്പ രാജിവച്ചു ന്യൂ ഡല്ഹി: കര്ണാടക മുഖ്യമന്ത്രി ബിഎസ് യെഡിയൂരപ്പ രാജിവച്ചു. ഇന്ന് ഉച്ചയ്ക്കു ശേഷം ഗവര്ണറെ കണ്ട് രാജിക്കത്ത് കൈമാറും. സര്ക്കാരിന്റെ രണ്ടാം വാര്ഷിക ആഘോഷ പരിപാടിക്കായി സംഘടിപ്പിച്ച വേദിയിലാണ് യെഡിയൂരപ്പ രാജി പ്രഖ്യാപിച്ചത്. വികാരാധീനനായി വിതുമ്ബിക്കൊണ്ടായിരുന്നു മുഖ്യമന്ത്രിയുടെ രാജിപ്രഖ്യാപനം. ബിജെപി നേതൃത്വത്തിന്റെ നിര്ദേശത്തെത്തുടര്ന്നാണ് രാജിയെന്നാണ് റിപ്പോര്ട്ടുകള്. ബിജെപിക്ക് വേണ്ടി സമ്മര്പ്പിച്ച ജീവിതമാണ് തന്റേത്. സ്ഥാനമാനങ്ങള് അല്ല, പാര്ട്ടിയാണ് തനിക്ക് വലുത്. വാജ്പേയി മുതല് നരേന്ദ്രമോദി വരെയുള്ളവരുടെ ആശീര്വാദം ലഭിച്ച നേതാവാണ് താന്. പാര്ട്ടിയിലെ മുതിര്ന്ന പദവിയൊക്കെ ഇതിനകം ലഭിച്ചു. നേരിട്ടത് വലിയ അഗ്നിപരീക്ഷകളാണെന്നും സ്ഥാനമാനങ്ങള് ആഗ്രഹിച്ചിട്ടില്ലെന്നും ബിഎസ് യെഡിയൂരപ്പ പറഞ്ഞു. അതേസമയം, ആരാകും അടുത്ത കര്ണാടക മുഖ്യമന്ത്രിയെന്ന കാര്യത്തില് ബിജെപി കേന്ദ്രനേതൃത്വം അന്തിമതീരുമാനമെടുക്കും.